钦定古今图书集成/明伦汇编/氏族典/第397卷 > 李茂
## 钦定古今图书集成/明伦汇编/氏族典/第397卷 > 李茂

按《明外史李茂传》：“茂，澄城诸生也。母患恶疮，茂日吮
脓血，夜则叩天祈代。及卒，结庐墓旁，朝夕悲泣。天大
雨，惧冲其墓，伏墓而哭，雨即止。父卒，庐墓如之。成化
二年旌。二子表、森。森，国子生。茂卒，兄弟同庐于墓。弘
治五年旌。表子俊，亦国子生。表卒，俊方弱冠，庐墓终
丧。母卒，亦如初。正德四年旌。”